CELEX: 32015D0990
Language: mt
Date: 2015-06-19 00:00:00
Title: Deċiżjoni tal-Kunsill (UE) 2015/990 tad-19 ta' Ġunju 2015 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tad-Deutsche Bundesbank

25.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 159/61
            
         DEĊIŻJONI TAL-KUNSILL (UE) 2015/990
   tad-19 ta' Ġunju 2015
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tad-Deutsche Bundesbank
   IL-KUNSILL TAL-UNJONI EWROPEA,
   Wara li kkunsidra l-Protokoll Nru 4 dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u b'mod partikolari Artikolu 27.1. tiegħu,
   Wara li kkunsidra r-Rakkomandazzjoni tal-Bank Ċentrali Ewropew tas-27 ta' Marzu 2015 lill-Kunsill tal-Unjoni Ewropea dwar l-awdituri esterni tad-Deutsche Bundesbank (BĊE/2015/14) (1),
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Member Istati li l-munita tagħhom hija l-euro għandhom jiġu awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Il-mandat tal-awdituri esterni tad-Deutsche Bundesbank skada wara l-awditu għas-sena finanzjarja 2014. Huwa għalhekk meħtieġ li jinħatru awdituri esterni mis-sena finanzjarja 2015.
            
         
               (3)
            
            
               Id-Deutsche Bundesbank għażel lil KPMG AG Wirtschaftsprüfungsgesellschaft bħala l-awdituri esterni tiegħu għas-snin finanzjarji mill-2015 sal-2020.
            
         
               (4)
            
            
               Il-Kunsill Governattiv tal-BĊE rrakkomanda li KPMG AG Wirtschaftsprüfungsgesellschaft għandhom jinħatru bħala l-awdituri esterni tad-Deutsche Bundesbank għas-snin finanzjarji mill-2015 sal-2020.
            
         
               (5)
            
            
               B'segwitu tar-rakkomandazzjoni tal-Kunsill Governattiv tal-BĊE, id-Deċiżjoni tal-Kunsill 1999/70/KE (2) għandha tiġi emendata skont dan,
            
         ADOTTA DIN ID-DEĊIŻJONI:
   Artikolu 1
   Fl-Artikolu 1 tad-Deċiżjoni 1999/70/KE, il-paragrafu 2 huwa sostitwit b'dan li ġej:
   
      “2.   KPMG AG Wirtschaftsprüfungsgesellschaft huma b'dan approvati bħala l-awdituri esterni tad-Deutsche Bundesbank għas-snin finanzjarji mill-2015 sal-2020.”.
   
   Artikolu 2
   Din id-Deċiżjoni għandha ssir effettiva fid-data tan-notifika tagħha.
   Artikolu 3
   Din id-Deċiżjoni hija indirizzata lill-BĊE.
   
      Magħmul fil-Lussemburgu, id-19 ta' Ġunju 2015.
      
         
            Għall-Kunsill
         
         
            Il-President
         
         J. REIRS
      
   
   
      (1)  ĠU C 149, 6.5.2015, p. 1
   
   
      (2)  Deċiżjoni tal-Kunsill 1999/70/KE tal-25 ta' Jannar 1999 dwar l-awdituri esterni tal-banek ċentrali nazzjonali (ĠU L 22, 29.1.1999, p. 69).